	И все пак… Тя взе секирата в едната си ръка, а ножа в другата. Първият излязъл на брега, падна обратно с разцепен череп. Вторият сам се хвърли обратно, отървавайки се само с два пръста по-малко. Другите сметнаха, че е най-разумно да се оттеглят. Върнаха се назад във водата, разделиха се и заплуваха в противоположни посоки. Щяха да излязат на брега едновременно, а тя можеше да атакува само един човек. Той щеше да скочи обратно във водата, а партньорът му щеше да я нападне в гръб.